Annette Gerritsen

Annette Albertine Gerritsen (født 11. oktober 1985 i Ilpendam i Noord-Holland) er en nederlandsk skøyteløper som har spesialisert seg på 500 og  meter. Hun har den nederlandske juniorrekorden på 500 meter (38,57) og hennes personlige rekord på  meter (1.16,14) var verdensrekord for juniorer da den ble satt. Hun innehar også verdensrekorden for juniorer med sine nederlandske lagkamerater i forfølgelse lag på 3.12,37. 

Gjennombruddet hennes kom i 2004/05-sesongen da hun vant bronse på 500 meter i det nederlandske mesterskapet for enkeltdistanser. Hun kvalifiserte seg dermed for verdensmesterskapet i sprint i 2005 hvor hun endte på 17.-plass.

Året etter forbedret hun bronsen til sølvmedalje i det nasjonale mesterskapet for enkeltdistanser og vant bronse på  meter. Hun forsvarte så bronsemedaljen i det nederlandske sprintmesterskapet og kvalifiserte seg både for verdensmesterskapet i sprint 2006 og Vinter-OL 2006. Hun endte på 6.-plass i sprintmesterskapet, men OL var skuffende for henne. Gerritsen kvalifiserte seg på to distanser og endte på 12.-plass på 500 meter og 23.-plass på  meter.

Før sesongen 2006/07 startet, slo hun Marianne Timmer flere ganger, men klarte ikke å holde på formen da de nasjonale mesterskapene startet og endte på tredjeplass bak overraskelsen Margot Boer og Timmer. Hun deltok i verdensmesterskapet for sprint i 2007 hvor hun endte på 7.-plass, og endte på 4.-plass i det andre  meter løpet. Den 28. januar 2007 vant Gerritsen sitt første verdenscupløp, 500 meter i Heerenveen, riktignok etter at favoritten Jenny Wolf falt etter 50 meter.«Gerritsen snelste op WB-sprint»    Seieren sikret henne deltagelse i VM for enkeltdistanser i Salt Lake City i 2007.

I verdensmesterskapet for sprint i Heerenveen i 2008 vant hun bronse bak Jenny Wolf og Anni Friesinger. Samme år vant hun også bronse i VM i enkeltdistanser i Nagano på 500 og  meter.

Gerritsen var tidligere kjæreste med Sven Kramer.

Gerritsen er skøyteløper i Team Liga.

 Personlige rekorder 
 Distanse  Tid  Dato  Sted  Bane 100 m  10,35  24. januar 2009   Kolomna  Kolomna kunstisbane 500 m  37,63  17. november 2007   Calgary  Olympic Oval 1 000 m  1.14,48  6. desember 2009   Calgary  Olympic Oval 1 500 m  1.55,91  17. november 2007   Calgary  Olympic Oval 3 000 m  4.14,08  11. mars 2005   Calgary  Olympic Oval

 Referanser 

 Eksterne lenker 


 Offisiell nettside av Team Liga 
 Annette Gerritsen hos Skateresults
 Bilder av Annette Gerritsen

Kategori:Nederlandske skøyteløpere
Kategori:Olympiske sølvmedaljevinnere for Nederland
Kategori:Olympiske sølvmedaljevinnere i hurtigløp på skøyter
Kategori:Deltakere for Nederland under Vinter-OL 2006
Kategori:Skøyteløpere under Vinter-OL 2006
Kategori:Medaljevinnere under Vinter-OL 2010
Kategori:Deltakere for Nederland under Vinter-OL 2010
Kategori:Skøyteløpere under Vinter-OL 2010
Kategori:Nederlandske mestere i hurtigløp på skøyter – Sprint
Kategori:Nederlandske mestere i hurtigløp på skøyter – Enkeltdistanse
Kategori:Personer fra Waterland
Kategori:Artikler i skøytesportprosjektet
Kategori:Fødsler i 1985